LIETUVOS PROBACIJOS TARNYBOS

DIREKTORIUS

ĮSAKYMAS

DĖL LIETUVOS RESPUBLIKOS PROBACIJOS ĮSTATYMO IR LIETUVOS RESPUBLIKOS PATAISOS PAREIGŪNŲ VEIKLOS ĮSTATYMO 13 STRAIPSNIO ĮGYVENDINIMO

2022 m. liepos 1 d. Nr. V-184

Vilnius

Vadovaudamasis Lietuvos Respublikos probacijos įstatymo 7 straipsnio 1 dalimi, 15 straipsnio 1 dalies 5 punktu, 18 straipsnio 6 dalimi, 19 straipsnio 8 punktu, 22 straipsnio 1 dalies 5 punktu, Lietuvos Respublikos pataisos pareigūnų veiklos įstatymo 13 straipsniu, Transporto priemones vairuojančių ir kitų asmenų neblaivumo ar apsvaigimo nustatymo taisyklių, patvirtintų Lietuvos Respublikos Vyriausybės 2006 m. gegužės 12 d. nutarimu Nr. 452 „Dėl Transporto priemones vairuojančių ir kitų asmenų neblaivumo ar apsvaigimo nustatymo taisyklių patvirtinimo ir leidžiamos etilo alkoholio koncentracijos darbo metu ar savarankiškos veiklos vykdymo metu nustatymo“, 21 punktu:

1. Tvirtinu pridedamus:

1.1. Savanoriškos veiklos probacijos tarnyboje tvarkos aprašą;

1.2. Lietuvos probacijos tarnybos prižiūrimų asmenų neblaivumo (girtumo) arba apsvaigimo nuo psichiką veikiančių medžiagų nustatymo tvarkos aprašą;

1.3. Probacijos ir kitų baudžiamosios atsakomybės priemonių vykdymo tvarkos aprašą;

1.4. Mediacijos vykdymo Lietuvos probacijos tarnyboje tvarkos aprašą;

1.5. Specialiųjų priemonių naudojimo Lietuvos probacijos tarnyboje tvarkos aprašą.

2. P a v e d u Lietuvos probacijos tarnybos Administravimo skyriui įsakymą paskelbti Teisės aktų registre.

Direktorius	Romas Ostanavičius